《九日偶沽得一壶坐间诸友索余赋此》
明代·黄淮

九日今朝是，流光逐转蓬。萧条乡邑梦，憔悴菊花丛。

老觉诗狂减，颜凭酒力红。登高思向日，落帽任西风。

作者简介：（1367—1449）明浙江永嘉人，字宗豫，洪武三十年进士。永乐时，曾与解缙等并直文渊阁，进右春坊大学士。后为汉王高煦所谮，系诏狱十年。洪熙初复官，寻兼武英殿大学士，与杨荣等同掌内制。官终户部尚书。性明果，达于治体，善谳疑狱。有《省愆集》、《黄介庵集》。